לטביה נטלה חלק בתחרות כ-20 פעמים: מתוכן היא ניצחה פעם אחת ב-2002 עם השיר "I Wanna" של מארי אן ונמצאת בטבלת הניצחונות של התחרות יחד עם אזרבייג'ן, אסטוניה, רוסיה, פורטוגל, פינלנד, יוגוסלביה, טורקיה, מונקו, בלגיה, סרביה ויוון. לטביה הגיעה להישג מרשים כבר בפעם הראשונה בה נטלה חלק בתחרות ב-2000, בה הגיעה להקת "בריינסטורם" עם השיר "My Star" למקום השלישי עם 136 נקודות. לטביה מעולם לא הגיעה למקום השני בגמר התחרות ולאחר ניצחונה בתחרות, הפכה לטביה לאחת המדינות שניצחו בתחרות אך מעולם לא התמקמו במקום השני בגמר התחרות יחד עם פורטוגל, סרביה, לוקסמבורג, יוון, אסטוניה, פינלנד, יוגוסלביה ואוסטריה.